عام

لعام هوّا لمدة لّي كتخص باش شي كوكب، متلا لأرض، يكمل ضورة وحدة علا نّجمة ديالو. ب سباب لميلان ديال لمحور د لأرض، لعام كيعرف تغير د لفصول على مدار لعام. 4 د لفصول لي معروفين هوما شّتوة، رّبيع، صّيف، ؤ لخريف. بعض لمناطق د لأرض ماكيكونوش فيها فصول واضحين، ولاكين متلاً ف لمناطق سّتيوائية، كانلقاو فصل فازݣ ؤ فصل ناشف.

بشكل عملي، كانلقاو بزاف د تّعاريف د لعام لي كاتحاول تقرّب ل لقيمة ديال لعام شّمسي. هاد تّعريفات كيمتّلو لقيمة د لعام ف تقويمات مختالفين، ؤ كيتسمّاو عوام تقويمية. متلاً لعام ليولياني كيساوي ب تّحديد 365,25 يوم. ف تّقويم لݣريݣوري لمدة د لعام ف لموعدّال كاتساوي 365,2425 يوم، حيت ف كلا 400 عام كيكونو 97 عام مكبّسين (طّول ديالهوم 366 يوم)، ؤ لباقي ماشي مكبّسين (طّول ديالهوم 365 يوم).

 مصادر 

تصنيف:لعبار د الزمان
تصنيف:لعوام
تصنيف:عبرات د الزمان